Sahat kula u Gračanici
<s>Gračanička sahat-kula, se nalazi u centru Gračanice, Bosna i Hercegovina.</s><s>Izgrađena je krajem XVII vijeka.</s><s>Na sjednici održanoj od  6. do 12. maja 2003. godine u Sarajevu, Komisija za očuvanje nacionalnih spomenika donijela je odluku da se sahat kula proglasi za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović predsjedavajuća), Dubravko Lovrenović, Ljiljana Ševo i Tina Wik.</s>

<s>Izgradnja objekata ove vrste na području Osmanskog carstva započela je sredinom XVI stoljeća.</s><s>Urbani razvoj, ali i potreba obavljanja pet molitvi koje su islamski vjernici obavezni obaviti u određeno vrijeme dana, propisanih Kuranom, uslovili su rasprostranjenost sahat-kula.</s>

<s>Opis 
Predstavlja jednoprostoran objekat sa skoro kvadratnom osnovom čije su stranice oko 3,60 x 3,60 m. Izgrađena je  od kamena i zidovi su prosječne debljine 80 cm, međusobno su povezani krečnjačkim malterom.</s>

<s>Ulaz se nalazi sa njegove zapadne strane i zasveden je.</s><s>U unutrašnjosti je usko drveno stepenište, širine 60 cm sa podestima na svakih 1,60 metara.</s><s>Svjetlost je u unutrašnjost objekta dovedena pomoću uskih otvora koji se šire prema unutrašnjosti, a koji su raspoređeni od podnožja pa do vrha objekta.</s>

<s>Sahat-kula u Gračanici ima oblik tornja koji se postepeno sužava prema vrhu na visini 27,0 m. Ravan vrha djelimično izlazi iz ravni osnove, pa  je sahat-kula dobila naziv Krivi toranj u Gračanici.</s><s>To nije slučaj samo sa tom kulom nego i  sa još nekim kulama poput onih u Gradačcu i Banjoj Luci.</s><s>Tkom posljednje intervencije 2003. godine, sahat-kula je pokrivena bakarnim limom.</s>

<s>Ispod krova se nalaze četiri okrugla otvora okrenuta na sve četiri strane.</s><s>Ti otvori su predviđeni za satove.</s>

<s>Reference</s>

<s>Nacionalni spomenici u Gračanici
Sahat-kule u Bosni i Hercegovini</s>

